《腊月二日待罪私居作二律以自遣 其二》
明代·苏葵

梅花月照远臣怀，夜上层楼望泰阶。堪笑坡翁诗案刻，未应雷焕剑光埋。

遭逢圣世嗟无补，较看吾生信有涯。坐阅台前双柏树，岁寒风雪漫挤排。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。